# Месечна целева помощ за семейства с деца до 14-годишна възраст при обявено извънредно положение или обявена извънредна епидемична обстановка

Променени са критериите за отпускане на месечна целева помощ за семейства с деца до 14-годишна възраст при обявено извънредно положение или обявена извънредна епидемична обстановка.

# Критерии за отпускане на месечната целева помощ:

* детето не посещава училище/детско заведение поради въведени ограничения във връзка с извънредното положение или извънредната епидемична обстановка;
* детето не е настанено извън семейството по реда на чл. 26 от Закона за закрила на детето;
* двамата или единият от работещите родители, или родител, отглеждащ сам дете, не може да извършват дистанционна работа от вкъщи и нямат възможност да ползват платен отпуск или не получава парично обезщетение за временна неработоспособност;
* двамата или единият от родителите, или родителят, отглеждащ сам дете, са останали без работа, но нямат право на обезщетение за безработица или размерът на получаваното обезщетение е по-нисък от 915 лв.;
* двамата или единият от родителите, или родителят, отглеждащ сам дете, са самоосигуряващи се лица, които не могат да упражняват занятието си поради въведените ограничения във връзка с извънредното положение или извънредната епидемична обстановка;
* двамата или единият от родителите, или родителят, отглеждащ сам дете не получават обезщетение за бременност и раждане.
* средномесечният доход на член от семейството за месеца, в който в училището/детското заведение са въведени ограничения е по-нисък или равен на 150% от минималната работна заплата.

# Размер на помощта:

Размерът на помощта се определя от броя на децата, както и от броя на работните дни, в които децата не посещават училище/детско заведение, както следва:

1. При въведени ограничения в училище/детското заведение за срок над 10 работни дни от месеца:
* за семейства с едно дете размерът на помощта е равен на размера на месечната минимална работна заплата (610 лв. за 2020 г.)
* за семейства с две и повече деца размерът на помощта е равен на 150 на сто от размера на месечната минимална работна заплата (915 лв. за 2020 г.).
1. При въведени ограничения в училище/детското заведение за срок от 6 до 10 работни дни от месеца:
* за семейства с едно дете размерът на помощта е 305 лв. за 2020 г.
* за семейства с две и повече деца размерът на помощта е 457,50 лв. за 2020 г.
1. При въведени ограничения в училище/детското заведение за срок до 5 работни дни от месеца:
* за семейства с едно дете размерът на помощта е 152,50 лв. за 2020 г.
* за семейства с две и повече деца размерът на помощта е 228,75 лв. за 2020 г.

Размерът на помощта се определя за всеки месец поотделно съобразно броят на дните, в

Ако въведената в училището/детското заведение мярка обхваща период от два и повече месеца, семействата, на които е отпусната помощта следва да представят в дирекция „Социално подпомагане“ удостоверения за доходи всеки месец.

Месечната целева помощ по реда на чл. 16б от ППЗСП не може се получава едновременно с компенсациите, предоставяни на работници и служители, осигурени в икономически дейности, за които са наложени от държавен орган временни ограничения за осъществяването им в периода на обявено извънредно положение или обявена извънредна епидемична обстановка, регламентирани с Постановление на Министерски съвет № 325 от 26 ноември 2020 г

които в училището/детското заведение са въведени ограничения във връзка с

извънредното положение или извънредната епидемична обстановка, но не повече от броя на дните, в които работещият родител ползва неплатен отпуск.

# Как се кандидатства за отпускане на помощта:

Месечната целева помощ се отпуска въз основа на заявление-декларация подадено в Дирекция „Социално подпомагане“ по настоящ адрес най-късно до края на месеца, следващ месеца, за който в училището/детското заведение са въведени ограничения във връзка с извънредното положение или извънредната епидемична обстановка, към което се прилагат и необходимите документи:

* 1. Документи за брутните доходи на родителите за месеца, в който в училището/детското заведение са въведени ограничения във връзка с извънредното положение или извънредната епидемична обстановка от:
	+ трудови правоотношения и/или приравнени на тях правоотношения;
	+ извършване на услуги с личен труд;
	+ дейности в областта на селското, горското и водното стопанство;
	+ стипендии;
	+ други доходи.
	1. Служебна бележка от работодател, че работникът/служителят е в неплатен отпуск и не може да извършва дистанционно работа от вкъщи, не може да ползва платен годишен отпуск и не получава парично обезщетение за временна неработоспособност или бременност и раждане;
	2. Служебна бележка, удостоверяваща че детето не посещава училище/детска ясла / детска градина/предучилищна група поради въведените ограничения във връзка с извънредното положение или извънредната епидемична обстановка (в случаите, когато тази информация не се предоставя по служебен ред);
	3. При необходимост дирекциите "Социално подпомагане" могат да изискват и други документи.

Образецът на заявление-декларация за отпускане на месечна целева, както и примерен образец на служебна бележка от работодател, са публикувани на електронната страница на АСП, раздел «Коронавирус COVID-19» - «Инструкция за ползване на електронни административни услуги в условията на извънредно положение» - електронна услуга № 26.

# Къде и как се подава заявлението-декларация:

Заявлението-декларация с приложените към него документи се подава в дирекция

„Социално подпомагане“ по настоящ адрес:

* лично, като се прилага лична карта (за справка);
* чрез лицензиран пощенски оператор, като заявлението декларация следва да е в оригинал;
* по електронен път чрез Системата за сигурно електронно връчване с квалифициран електронен подпис или персонален идентификационен код на НОИ:<http://www.egov.bg/>
* на извънредно въведения електронен адрес: ao@asp.government.bg.

Месечната целева помощ се изплаща в срок до края на месеца следващ месеца, за който е отпусната.

.